Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israel: Sota jatkuu, kunnes kaikki tavoitteet on saavutettu.
Hizbollah vahvisti 121 jäsenensä saaneen surmansa 8.10. jälkeen, -
Hamasin aloitettua julman sotansa Israelia vastaan 7. lokakuuta.
Australia ja Kreikka ilmoittivat liittyvänsä Punaisenmeren -
ja sen lähialueiden merenkulun vapautta turvaavaan iskuryhmään.
Israelilaiset tukevat laajana rintamana maansa hallitusta, -
jotta Hamasia ja sen terrorikumppaneita vastaan -
Gazassa käytävän puolustussodan tavoitteet saavutetaan.
Pääministeri Benjamin Netanjahu isännöi ei-poliittista tilaisuutta, -
jossa omaisensa menettäneet perheet kehottivat sotakabinettia -
varmistamaan, että Israel saa ratkaisevan voiton Hamasista, -
jotta lokakuun 7. päivän hirmuteot eivät enää koskaan toistu.
Pyydämme saada hetken aikaanne.
Tuomme viestin kaikilta läheisensä menettäneiltä israelilaisperheiltä, -
jotka edustavat poliittisen kentän koko kirjoa.
Sankarillisuuden foorumi on ei-poliittinen taho, -
mutta se tuo selvän viestin sotakabinetille ja teille sen johtajana.
Te asetitte sodalle heti alussa tietyt tavoitteet, -
ja me olemme täällä nyt vaatimassa, että nämä tavoitteet toteutetaan.
Kaikki kokevat kansakuntamme yhdistyneen, -
jotta voitamme tämän sodan.
Tätä käsitystä tahdon alleviivata nyt täälläkin.
Haluamme voittaa tämän sodan ja nujertaa terrorismin.
Netanjahu osoitti myötätuntoa sureville omaisille.
Hän on itsekin kaatuneen IDF-sotilaan, Joni Netanjahun, veli.
Hän korosti, että uhrauksien aiheuttaman tuskan kautta -
israelilaiset ovat saaneet jälleen omakseen esi-isiensä maan.
Te pyydätte lohdutusta.
Lohdutus on siinä, -
että perimme Israelin maan ja valtion näiden tuskien kautta.
Tätä koettelemusta käymme läpi tälläkin hetkellä.
Tämä sota ei ole vain yksi uusi taistelukierros edellisten perään, -
sillä kansa tahtoo nyt yksimielisesti toisenlaista lopputulosta.
Tekin edustatte tuota konsensusta.
Aluksi asiassa vallitsi maailmanlaajuinen konsensus.
Tässä kamppailussa meihin kohdistuu paljon painetta.
Ymmärrämme, että meidän on pysyttävä lujina ja yhtenäisinä.
Tämän sodan on päätyttävä ratkaisevaan voittoon -
eli siihen, että saavutamme kaikki tavoitteemme.
Tapaamisen jälkeen julkaisemassaan videolausunnossa Netanjahu toisti, -
että Israel ei lopeta sotaa ennen kuin kaikki sen tavoitteet on saavutettu -
eikä Gazassa nähdä jatkossa enää minkäänlaista terroritoimijaa.
Taistelemme voittoon saakka.
Emme lopeta sotaa ennen kuin kaikki tavoitteet on saavutettu; -
ennen kuin Hamas on tuhottu ja kaikki panttivangit vapautettu.
Hamasilla on valittavanaan ainoastaan kaksi vaihtoehtoa: antautua tai kuolla.
Mitään muuta vaihtoehtoa ei ole.
Kun Hamas on saatu eliminoitua, teen kaikkeni sen eteen, -
että Gazasta ei enää koskaan uhata Israelia, -
ei Hamastanin eikä Fatahstanin muodossa.
Israelin puolustusvoimat (IDF) on saanut tuhottua -
koko Pohjois-Gazan alueelle ulottuneen -
Hamasin maanalaisen strategisen infrastruktuurin.
IDF on tuhonnut Gazan kaupungissa -
Hamasin eliittialueella olleen strategisen terroritunneliverkoston.
Tämä monimutkainen tunneliverkosto-
yhdisti piilopaikkoina käytettyjä asuntoja -
Hamasin johdon bunkkereihin ja muihin tiloihin.
Infrastruktuuri saatiin tuhottua -
joukkojemme kattavan operoinnin tuloksena.
Samalla löytyi aseistusta ja tiedustelutietoa.
Tällä vietiin terroristijärjestö Hamasilta sen strategiset kyvyt.
Äsken mainitun merkittävän saavutuksen ohella -
IDF kiihdyttää edelleen operatiivisia toimiaan -
Gazan etelä- ja pohjoissektoreilla.
IDF kiihdyttää maaoperaatioitaan sekä Pohjois- että Etelä-Gazassa.
Tulitauon päättymisen ja maaoperaatioiden jatkumisen jälkeen-
joukkomme ovat eliminoineet yli 2 000 terroristia.
Sotilaiden määrää on lisätty Khan Yunisissa, -
jossa operoidaan tällä hetkellä -
viiden jalkaväkiprikaatin ja pioneerijoukkojen voimin.
Painopiste on maanalaisessa taistelussa, -
terroristien pakottamisessa ulos tunneleista -
ja alueen puhdistamisessa Hamasin terrorismista.
Israelin puolustusvoimien tavoitteena on tuhota -
Hamasin ja sen terrorikumppaneiden sotilaalliset ja hallinnolliset kyvyt.
Amiraali Hagari sanoi IDF:n ottaneen käyttöön poikkeuksellisia resursseja, -
jotta loput 129 panttivankia saataisiin vapautettua Hamasin käsistä.
Gazan lisäksi terroristiset vihollisuudet ovat yltyneet myös -
Israelin pohjoisrintamalla. Iranin tukema Hizbollah ilmoitti -
kahden jäsenensä kuolleen perjantaina.
Surmattujen Hizbollah-terroristien määrä nousi sen myötä 121:een.
Olemme tehneet iskuja Hizbollahin kohteisiin Libanonissa.
Kohteina ovat olleet iskujen laukaisu- paikat ja muut terrorirakenteet.
Hizbollah on tehnyt Etelä-Libanonista taistelualueen. Se vaarantaa -
koko Libanonin tulevaisuuden Hamasin ja Iranin tähden.
Olemme korkeassa valmiudessa -
ja ajamme määrätietoisesti Hizbollahia pois raja-alueelta.
Samaan aikaan kun Israel kamppailee vihollisiaan vastaan -
Gazassa, Libanonissa ja muilla alueilla, -
kansainväliset ponnistelut sodan leviämisen estämiseksi jatkuvat.
Jordanian kuningas Abdullah II -
ja Ranskan presidentti Emmanuel Macron tapasivat Aqabassa.
Jordanian kuningas soimasi Israelia ja väitti, -
että Gazan sodalla ― jota hän kutsui Israelin aggressioksi ―
olisi katastrofaaliset seuraukset koko Lähi-idälle.
Hän patisti Macronia painostamaan Israelia voimakkaammin tulitaukoon.
Myös Britannian ulkoministeri David Cameron vieraili Jordaniassa -
ja sen jälkeen Egyptissä, missä hän tapasi Egyptin ulkoministerin.
Keskustelut keskittyivät etenkin Punaisenmeren tilanteeseen -
Jemenin huthien uhatessa kansain- välistä laivaliikennettä alueella.
Tilanne vaikuttaa haitallisesti Egyptin talouteen.
Kävimme hyviä keskusteluja -
Punaisenmeren laivaliikenteeseen kohdistuvista vaaroista.
On täysin välttämätöntä, että nämä meriväylät pysyvät auki, -
ja tavaroiden, öljyn ja maailman- kaupan vapaa liikkuvuus jatkuu.
On Egyptin, Britannian ja koko maailman kannalta tuhoisaa, -
jos nämä toistuvat iskut meriliikennettä vastaan jatkuvat.
Operaatio Vaurauden suojelija toimii juuri näitä uhkia vastaan.
Brittialukset osallistuvat merenkulun turvaamiseen kyseisillä väylillä.
Näistä uhista on tultava loppu.
Teemme yhteistyötä monien kumppaneidemme kanssa, -
jotta vapaan merenkulun edellytykset -
säilyvät Punaisellamerellä ja Suezin kanavalla.
Kävimme keskustelua periaatteista -
sekä Britannian roolista uudessa merioperaatioyksikössä.
Egypti tekee yhteistyötä monien eri tahojen kanssa.
Jatkamme yhteistyökumppaneidemme kanssa keskustelua siitä, mitkä ovat -
sopivimpia toimintatapoja taata kaupallisen merenkulun vapaus -
sekä estää mahdolliset haittavaikutukset.
Merenkulun vapautta Punaisellamerellä turvaavaan -
USA:n johtamaan iskuryhmään tuli alun perin mukaan 10 maata.
Egyptin laivasto on kuulunut ryhmään-
sen perustamisesta huhtikuusta 2022 lähtien.
Nyt mukaan tulivat myös Australian ja Kreikan laivastot.
Yli 20 maata on jo ilmoittautunut mukaan.
Olemme antaneet tiedon niistä maista,
jotka ovat suostuneet julkisesti keskustelemaan osallistumisestaan.
Tiistain ilmoituksen jälkeen myös -
Australia ja Kreikka ovat korostaneet osallistuvansa tähän operaatioon.
Annamme muiden maiden kertoa osallistumisestaan itse.
Kiitos seurasta.
TV7 Israel News jää tänään perjantaina -
vuotuiselle joulu- ja uudenvuodentauolle.
TV7 Israel jatkaa kuitenkin sotaan liittyvien päivitysten lähettämistä -
sosiaalisen median kanavillamme seuraavan kahden viikon ajan -
kolme kertaa viikossa aina sunnuntaisin, tiistaisin ja torstaisin.
Rukoillaan päivittäin rauhaa Jerusalemille ja pelastusta Israelille.
Haluamme korostaa, että TV7 Israel toimii täysin lahjoitusten varassa.
Kaikki ohjelmamme ovat saatavilla ilmaiseksi.
Jos tuotantomme on siunannut sinua ja haluat tukea meitä kustannuksissa,-
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Shabat shalom, siunausta ja hyvää joulua!
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen